Гео Милев
Бъди готов!

chitanka.info

Чакай само сигнала, другарю!

Сега вече можеш да спреш:

спри машините ти, угаси разкалената пещ;

нека празни останат заводи, депа,

работилници, фабрики, гари, гаражи:

чакай само сигнала, другарю!

В часовника само внимавай,

додето стрелката покаже

                        XII.

Тогава

        — в тоя ден —

отдай се

        — цял и червен —

червен на великата правда:

парабелум, картечница, брадва

        — цял и червен —

в първия ден на гнева.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.